stanford-oval/wikipedia huggingface dataset:
ג'ון סטוקס
חייו > קריירה מאוחרת

בתחילת 1872 חזר סטוקס לשירות רגיל בחיל ההנדסה. הוא היה מפקד המהנדסים המלכותיים בדרום ויילס, מפקד בית הספר המלכותי להנדסה צבאית בצ'טהם, ובתפקידו הצבאי האחרון, בשנים 1881 עד 1886, קצין כח אדם של חיל ההנדסה, בדרגת מייג'ור גנרל.
לצד תפקידים שגרתיים אלה, סטוקס מונה, בזכות ניסיונו בוועדה האירופאית לדנובה, גם לתפקידים דיפלומטיים בעניינים הנוגעים לנמלים, תעלות ומיצרים, כיועץ לממשלות בריטניה וכנציג שלהן. ב-1879 היה חבר בוועדה בינלאומית להפעלת נמל אלכסנדריה. ב-1880 היה חבר בוועדה המלכותית למדידת תפוסה של אוניות (Royal Commission on Ships' Tonnage Measurement). ב-1882 היה חבר בוועדת חקר לבדיקת תוכנית לכריית מנהרה בין בריטניה ובין צרפת. הוועדה קבעה כי המנהרה עלולה לשמש כוח פולש, ולפיכך יש להימנע מהקמתה.
חייו > תעלת סואץ

ב-1873 נשלח סטוקס לקונסטנטינופול כחבר בוועידה הבינלאומית לתפוסה ותשלומים של תעלת סואץ. על הישגיו בוועידה זו הוענק לו אות מסדר המג'ידיה, רמה שנייה. ב-1875, לקראת רכישת מניותיה של ממשלת מצרים בתעלה, ביקר במצרים במשך ארבעה חודשים כדי לבחון את מצבה. לאחר רכישת המניות, היה סטוקס אחד מנציגי בריטניה במועצת המנהלים של חברת תעלת סואץ, וב-1876 הגיע להסכם עם פרדיננד דה לספס שאפשר את יישום החלטות הוועידה מ-1873. ב-1877 קיבל את אות אביר מפקד במסדר האמבט. ב-1887 מונה, כנציג הבריטי הבכיר, לסגן יושב ראש חברת תעלת סואץ. בסוף 1894 נשלח סטוקס למצרים כדי לייצג את ממשלת בריטניה במהלך ביקורו הראשון של הח'דיו עבאס חלמי השני באזור התעלה.
הערות שוליים

↑  [https://www.academia.edu/1435193/THE_LITTLE-KNOWN_AUTOBIOGRAPHY_OF_SIR_JOHN_STOKES_THE_FIRST_BRITISH_REPRESENTATIVE_IN_THE_EUROPEAN_COMMISSION_OF_THE_

THE LITTLE-KNOWN AUTOBIOGRAPHY OF SIR JOHNSTOKES, THE FIRST BRITISH REPRESENTATIVE IN THEEUROPEAN COMMISSION OF THE DANUBE (1856 – 1871), Constantin ARDELEANU, עמוד 89] (באנגלית)
צ'ארלס אוגוסטוס פיצרוי

סר צ'ארלס אוגוסטוס פיצרוי (באנגלית: Charles Augustus FitzRoy; ‏10 ביוני 1796 - 16 בפברואר 1858) היה קצין בצבא הבריטי ואריסטוקרט, שהחזיק במשרת המושל בכמה קולוניות בריטיות במאה ה-19.
חייו > משפחה ואצולה

צ'ארלס היה הבן הבכור לגנרל לורד צ'ארלס פיצרוי ופרנסיס מאנדי. סבו, אוגוסטוס הנרי פיצרוי, הדוכס השלישי מגרפטון, היה ראש ממשלת בריטניה בין השנים 1768–1770.
אחיו למחצה, רוברט פיצרוי, היה חלוץ במדעי המטאורולוגיה, הידרוגרף, הקפטן של אוניית המחקר "ביגל" ומאוחר יותר מושל ניו זילנד.
חייו > נעוריו ותחילת דרכו

צ'ארלס זכה לחינוך בבית הספר הארו שבלונדון, לפני שקיבל תפקיד בגדוד משמר הפרשים המלכותי בצבא הבריטי כבר בגיל 16. זמן קצר לאחר שמלאו לו 19 שנה, הגדוד שבו נלחם, לקח חלק בקרב ווטרלו, בו הוא גם נפצע. הוא נסע לקנדה התחתונה יחד עם דוכס ריצ'מונד ב-1818. ב-11 במרץ 1820, הוא נישא לליידי מארי לנוקס, ביתו של הדוכס מריצ'מונד, זמן קצר לאחר שקודם לדרגת הקפטן. ב-1825, הוא קודם לדרגת לוטננט קולונל והפך לראש המטה הבריטי בקייפ קולוני (כף התקווה הטובה).
אחרי שנים אחדות בשירות בכף, פיצרוי שב לאנגליה, וב-1831 נבחר להיות ציר בבית הקומונות, כמייצגו של ציבור הבוחרים של בארי סט. אדמונדס ממחוז סאפוק. הוא פרש מהפרלמנט ב-1833, וחי חיים שקטים בסופולק כאשר משפחתו משתמשת במוניטין שלה כדי למצוא לו תפקיד מכובד.
חייו > מושל אי הנסיך אדוארד ואיי ליווארד

סר צ'ארלס מונה כסגן המושל השמיני של אי הנסיך אדוארד לחופה של קנדה ב-31 במרץ 1837, וקיבל את תואר האביר לפני עזיבתו. הוא חזר לאנגליה ב-1841, ומונה במהרה למושל של איי ליווארד, ליד איי הודו המערבית עד שנת 1845.
חייו > מושל ניו סאות' ויילס

סר צ'ארלס נבחר להיות המושל העשירי של הקולוניה ניו סאות' ויילס על ידי לורד סטנלי ב-1845, וכך הוא ובנו הגיעו לקולוניה המרוחקת על סיפונה של HMS Carysfort ב-2 באוגוסט 1846. אשתו ושאר ילדיהם הצטרפו אליהם מאוחר יותר.
לאחר 16 חודשים בקולוניה, אשתו של סר צ'ארלס, מארי, נהרגה בתאונת כרכרה ב-7 בדצמבר 1847. פיצרוי המוטרד שקל להתפטר ולשוב לאנגליה, אבל מצבו הכלכלי לא איפשר לו לעשות זאת.
ב-1851, הוא קרא לעיירה גראפטון, ניו סאות' ויילס, על שמו של סבו אוגוסטוס פיצרוי, הדוכס ה-3 של גראפטון.
בסופו של דבר, נשאר סר צ'ארלס 8 שנים בניו סאות' ויילס, שבהן התחוללו שינויים רבים בקולוניות הבריטיות באוסטרליה, שהיו הצעדים הראשונים של אוסטרליה להפוך מאוחר יותר לפדרציה. ב-1853, פיצרוי מונה להיות המושל הבריטי באדמות ואן דימן שבטסמניה, דרום אוסטרליה וויקטוריה - לבסוף הפך להיות המושל הכללי של אוסטרליה, בזמן הקצר לפני הפיכתה הממשית לפדרציה. באמצעות כוחו הרב שניתן לו בקבלו את תפקידו החדש, היה שותף לדיונים רבים בנושא הקמת הפדרציה האוסטרלית.
חייו > 1855 - 1858

1855 הייתה שנה רווית אירועים בשביל סר צ'ארלס פיצרוי. ב-28 בינואר הוא עזב את אוסטרליה וחזר לאנגליה. ב-11 בספטמבר, בנו הבכור, אוגוסטוס (קפטן ברגימנט הארטילריה המלכותי) נהרג בעיצומה של מלחמת קרים. ב-11 בדצמבר, הוא נישא למרגרט גורדון (אלמנתו של סוכן הקרקעות של מלבורן).
סר צ'ארלס אוגוסטוס פיצרוי נפטר בלונדון ב-16 בפברואר 1858 בגיל 61.
אדוארד קלאם-גאלאס

| --- | --- |

קלאם-גאלאס בשנת 1849
 לידה:  14 במרץ 1805 פראג, האימפריה האוסטרית האימפריה האוסטרית
 פטירה:  17 במרץ 1891 (בגיל 86) וינה, האימפריה האוסטרו-הונגרית האימפריה האוסטרו-הונגרית
 מקום קבורה:  Gallas and Clam-Gallas Vault 
 מדינה:  האימפריה האוסטרית 
 בן או בת זוג:  Clothilde of Dietrichstein 
 צאצאים:  Franz Clam-Gallas, Edina zu Khevenhüller-Metsch, Clotilda Clam und Gallas 
 השתייכות:  האימפריה האוסטרית האימפריה האוסטרית
 תקופת הפעילות:  1823–1866 (כ־43 שנים)
 דרגה:  גנרל חיל הפרשים
 פעולות ומבצעים
 מלחמת העצמאות האיטלקית הראשונה המרד ההונגרי מלחמת אוסטריה-סרדיניה מלחמת אוסטריה–פרוסיה
 עיטורים
 אביר במסדר גיזת הזהב (1862)  אביר דרגה ראשונה במסדר כתר הברזל  אביר במסדר הצבאי של מריה תרזה  אביר הצלב הגדול במסדר מריה תרזיה  מפקד במסדר לאופולד 
 
הרוזן אדוארד קלאם-גאלאס (בגרמנית: Eduard Graf Clam-Gallas‏; 14 במרץ 1805 - 17 במרץ 1891) היה מפקד בכיר בצבא האימפריה האוסטרית במהלך מלחמת אוסטריה-סרדיניה ומלחמת אוסטריה–פרוסיה.
ביוגרפיה

קלאם-גאלאס נולד בפראג ב-14 במרץ 1805. אביו היה הרוזן כריסטיאן כריסטוף קלאם-גאלאס (1771–1838), שהתפרסם כאחד מפטרוניו של בטהובן. אמו הייתה הרוזנת ג'וזפין קלארי-אלדרינגן (1777–1828). ב-1823 הוא התגייס לצבא האימפריה האוסטרית, וב-1831 כבר החזיק בדרגת ריטמייסר ברגימנט הקירסירים ה-1. ב-1835 הועלה לדרגת מיור, ב-1840 לדרגת אוברסט וב-1846 לדרגת גנרל מיור. באותה שנה מונה למושל הכללי של עיר הולדתו, פראג. ב-1848 קיבל פיקוד על בריגדה ולחם עמה במלחמת העצמאות האיטלקית הראשונה כחלק מהכוח של הפלדמרשל רדצקי. יחידתו הפגינה אומץ לב בקרבות סנטה לוצ'יה, גויטו וקוסטוצה. לאחר המלחמה הועלה קלאם-גלאס לדרגת לוטננט פלדמרשל וקיבל את העיטור הצבאי של מסדר מריה תרזה. ב-1849 מונה למפקד קורפוס טרנסילבניה של הצבא האוסטרי. הוא השתתף עם הקורפוס בהצלחה בדיכוי המרד ההונגרי.
ב-1850 קיבל את הפיקוד על הקורפוס הבוהמי ה-1, וב-1859 השתתף עמו במלחמת אוסטריה-סרדיניה, בקרבות סולפרינו ומגנטה. הקורפוס שלו לא הפגין ביצועים מרשימים במיוחד, אולם למרות זאת הוא הועלה לדרגת גנרל חיל הפרשים לאחר המלחמה. ב-1861 נעשה חבר בבית הלורדים האוסטרי. במהלך מלחמת אוסטריה–פרוסיה ב-1866, הוא נחל תבוסה משפילה בקרב גיצ'ין מידי כוח פרוסי שהיה קטן בהרבה מהכוח שלו. הוא נשפט בפני בית דין צבאי, זוכה, אולם נאלץ לפרוש מהצבא. הוא פרש לאחוזותיו בבוהמיה, ונפטר בווינה ב-17 במרץ 1891, שלושה ימים לאחר יום הולדתו ה-86.
משפחתו

ב-1850 הוא נשא לאשה את קלוטיד פון דיטרשטיין (1828-1899), בתו של הנסיך יוזף-פרנץ פון דיטרשטיין (1798-1858) וגיסתו של הפוליטיקאי החשוב אלכסנדר פון מנזדורף-פואילי (1813-1871). היה להם בן אחד פרנץ (גר'), ושתי בנות; אדוארדין וקלוטיד.
רובע מיוזיק

| --- | --- |
מפת הרובע
מפת הרובע
 מדינה:  ארצות הברית ארצות הברית
 מדינה:  טנסי טנסי
 עיר אם:  נאשוויל נאשוויל
 תאריך ייסוד:  1955 
 שטח:  0.8 קמ"ר
 קואורדינטות:  36°08′53″N 86°47′35″W﻿ / ﻿36.148055555556°N 86.793055555556°W﻿ / 36.148055555556; -86.793055555556 
 he
 
רובע מיוזיק (באנגלית: Music Row) הוא רובע היסטורי, הממוקם בכיוון דרום-מערב למרכז העיר נאשוויל שבטנסי. רובע מיוזיק, שכונה כלב תעשיית הבידור של העיר, הפך לכינוי מטונימי לתעשיית המוזיקה כולה בארצות הבריצ, במיוחד מוזיקת קאנטרי וגוספל.
בשנת 1973 הוציאה דולי פרטון את שירה "Down on Music Row", שנכלל באלבום My Tennessee Mountain Home. ב-1999 פורסם "Murder on Music Row" בביצוע ג'ורג' סטרייט ואלן ג'קסון, תוך שהוא מלין על הפופולריות העולה של סוגת הקאנטרי פופ ועל דעיכת צלילי הקאנטרי מסורתיים.
ברובע מיוזיק ממוקמים משרדים של חברות תקליטים רבות, בתי הוצאה לאור, אולפני הקלטות ורשתות ותחנות רדיו. בשנת 1981 הוקם מגזין בשם MusicRow המדווח על ההתרחשויות ברובע.
היסטוריה

בספר "The Nashville Sound", שראה אור ב-1970, תיאר פול המפיל את רובע מיוזיק כאזור הכולל את רוב עסקי המוזיקה של נאשוויל. RCA רקורדס, קולומביה רקורדס ודקה רקורדס הקליטו כ-90% מיצירות הקאנטרי שיצאו דרכם. לאורך שנות ה-60 של המאה ה-20 גדלו ערכי הנכסים ברובע מיוזיק. לדוגמה: מגרש בגודל 50 רגל בעלות 15,000 דולר ב-1961, עלה ב-1966 ל-80,000 דולר.
רובע מיוזיק כולל אתרים היסטוריים כמו סטודיו A וסטודיו B של RCA, בו הקליטו מאות מוזיקאים ידועי-שם את יצירותיהם. לצ'ט אטקינס יש רחוב על שמו באזור. בשנת 1967 פתח איגוד מוזיקת הקאנטרי (CMA) את המטה שלו ברובע, שנקנה ב-750,000 דולר. הבניין כלל את משרדי ההנהלה של האיגוד, את היכל התהילה והמוזיאון של מוזיקת הקאנטרי.
אזור אחר ברובע, לאורך רחוב דמונבראון, היה בעברו זרוע אטרקציות תיירותיות מועטות ומוזיאונים של כוכבי קאנטרי שונים. בשלהי שנות ה-90 החלו המבנים להיסגר עקב פתיחת היכל התהילה הגדול לז'אנר. במשך כמה שנים היה הרחוב ריק מאטרקציות, אולם לאחרונה נפתחו בו כמה מועדוני לילה וברים חדשים.
הערות שוליים

↑  “Murder On Music Row” and McCourys Rake In Bluegrass Hardware
↑  Alan Jackson gives Nashville the finger
↑  "David Ross, Founder of Music Row". This Week In Music. Ian Rogers. אורכב מ-המקור ב-8 במרץ 2012. נבדק ב-30 באוגוסט 2012. {{cite web}}:  (עזרה)
↑  "RCA Studio B". National Register of Historic Places. National Park Service. נבדק ב-15 בנובמבר 2018. {{cite web}}:  (עזרה)
↑  Garrison, Joey (21 באוקטובר 2017). "Iconic signs at Nashville's historic Studio A return after nearly 50 years". The Tennessean. נבדק ב-15 בנובמבר 2018. {{cite web}}:  (עזרה)
כריסטינה פרננדס דה קירשנר

כריסטינה פרננדס דה קירשנר (בספרדית: ‏Cristina Fernández de Kirchnerקובץ:Cristina-fernandez-de-kirchner.ogg‏Ⓘ‏; נולדה ב-19 בפברואר 1953) היא פוליטיקאית ארגנטינאית, שכיהנה כנשיאת ארגנטינה ה-52, מאז 10 בדצמבר 2007 עד דצמבר 2015, ולאחר מכן כסגנית הנשיא מדצמבר 2019 עד דצמבר 2023. היא האישה השנייה שעמדה בראשות המדינה (אחרי איסבל פרון) והראשונה שנבחרה לתפקיד. החליפה בתפקיד את בעלה, הנשיא לשעבר נסטור קירשנר. חברת המפלגה החוסטיסיאליסטית.
השכלה

בשנות השבעים למדה פרננדס דה קירשנר משפטים בבית הספר למשפטים ומדעי החברה באוניברסיטת לה פלאטה. ב-9 במרץ 1975 היא התחתנה עם חברה ללימודים, נסטור קירשנר. יחד הם עברו לריו גז'גוס שם הם פתחו משרד עורכי דין.
קריירה פוליטית

פרננדס דה קירשנר החלה את הקריירה הפוליטית שלה בסיעה של המפלגה הפרוניסטית. ב-1989 נבחרה לראשונה לפרלמנט של פרובינציית סנטה קרוס וב-1993 נבחרה למשרה זו בפעם השנייה. בשנת 1995 היא נבחרה לראשונה לייצג את פרובינציית סנטה קרוס בסנאט של ארגנטינה וב-1997 נבחרה כחברה בבית התחתון של הקונגרס הלאומי הארגנטיני. היא נבחרה שוב לסנאט ב-2001.
בבחירות לנשיאות בשנת 2003 תמכה קירשנר באופן אקטיבי בקמפיין המוצלח של בעלה. יריבו העיקרי של קירשנר, הנשיא לשעבר קרלוס מנם, זכה בבחירות אלה במספר קולות רב משל קירשנר, אך משהתברר שניצחונו של קירשנר מובטח בסיבוב השני, פרש מנם ובכך העביר אוטומטית את השלטון לקירשנר.
כגברת הראשונה הפכה קירשנר לשגרירה של הממשל של בעלה. היא ספגה ביקורת על סגנון הנאום הלוחמני שלה (המזכיר לרבים את זה של אווה פרון) שיוצר, לדברי המבקרים, קיטוב בין אזרחי המדינה. עם זאת, סגנונה זה מוערך על ידי רבים, ובמיוחד על ידי אזרחים מהשכבות החלשות יותר בארגנטינה.
ב-2005 זכתה פרננדס קירשנר בניצחון סוחף בבחירות לסנאט מטעם פרובינציית בואנוס איירס כשגרפה כ-45.8% מהקולות, לעומת מתחרתה העיקרית, אילדה גונסאלס דה דואלדה, רעייתו של הנשיא לשעבר אדוארדו דואלדה, אשר זכתה בכ-20.4%.
קריירה פוליטית > האישה הראשונה שנבחרה לנשיאות

בבחירות שנערכו ב-28 באוקטובר 2007 ירשה פרננדס קירשנר את בעלה והפכה לנשיאת ארגנטינה כשזכתה בכ-45.3% מהקולות, פער גדול ממתחרתה העיקרית, אליסה קריו אשר זכתה בכ-22%. עם זאת, קירשנר הפסידה בשלוש הערים הגדולות: בואנוס איירס, קורדובה ורוסאריו.
למרות טענותיהם של מבקרי הזוג קירשנר כי התמודדותה מהווה ניסיון לשמר את השלטון בידי המשפחה לתקופה בלתי מוגבלת, הצליחה קירשנר להבטיח את שלטונה כבר בסיבוב הראשון. הייתה זו הפעם הראשונה ששליט הוחלף על ידי בן זוג באופן דמוקרטי בלא שיהיה מעורב בכך מוות של אחד מהם.
טרם בחירתה הביעה את רצונה לשנות את חוקת המדינה ולאפשר את השימוש במונח "נשיאה" על פני "נשיא".
ב-14 בנובמבר פרסמה קירשנר את שמותיהם של חברי הקבינט שלה, אשר הושבעו ב-10 בדצמבר. שבעה מחברי הקבינט שירתו גם בממשלו של בעלה, וחמישה איישו את התפקיד לראשונה. סגנה היה חוליו קובוס.
המשימות העיקריות עמן נאלצה להתמודד קירשנר היו זמינות נמוכה של אשראי זול למגזר הפרטי, המשא ומתן הקרב עם מועדון פריז ביחס לתשלום חובה של ארגנטינה בסך 6.7 מיליארד דולר, דרישות האיגודים המקצועיים למשכורות גבוהות יותר והגדלת ההשקעה הפרטית בתחומים מרכזיים.
קריירה פוליטית > נשיאותה > חשד לקשר להטיה בחקירת הפיגוע בבניין הקהילה היהודית AMIA ב-1994

ב-2013 הורתה קירשנר להקים "ועדה לחקר האמת" של הפיגוע בבניין הקהילה היהודית בארגנטינה, במשותף עם איראן, אך בית המשפט מנע זאת. בינואר 2015 האשים התובע שהתמנה לחקור את הפרשה, אלברטו ניסמן, את קירשנר בניסיון לטייח את החקירה כדי לשפר את היחסים עם איראן. לטענתו פעלה קירשנר כדי להסיר את צווי המעצר כנגד האיראנים החשודים במעורבות בפרשה, בתמורה להקלות בייבוא נפט מאיראן. ב-18 בינואר נמצא ניסמן כשהוא ירוי בראשו בביתו שבבואנוס איירס, שעות לפני שהיה אמור להעיד על הפרשה בפני הקונגרס הארגנטינאי.
בתוכנית התחקירים הישראלית "עובדה" מחודש יוני 2020, סיפקה עיתונאית התוכנית אילנה דיין, ריאיון בלעדי עם עוזי שעיה, איש מוסד לשעבר, המתאר כיצד מסר לידיו של ניסמן, ימים ספורים בטרם התנקשו באחרון, מעטפה ובה אסמכתאות אודות שחיתות אישית לכאורה שניהלה נשיאת ארגנטינה קירשנר. בין האסמכתאות הופיעו פרטי חשבונות בנק על שם בנה של קירשנר ובהם מופקדים מיליוני אירו שנתקבלו לכאורה מהאיראנים תמורת שיתוף פעולה מצד קירשנר במסמוס וטיוח החקירה שהתנהלה בארגנטינה בדבר מעורבות איראן וחזבאללה בפיגוע בבניין הקהילה היהודית בארגנטינה AMIA ב-1994.
ב־2 ביולי 2015 צייצה קירשנר בחשבון הטוויטר שלה ציוץ שעלול להתפרש כהערה אנטישמית, ובו היא קשרה את היהודים למשבר הכלכלי בארגנטינה, בכך ששלחה תלמידי בית ספר בו ביקרה לקרוא את הסיפור "הסוחר מוונציה" על מנת להבין טוב יותר את הרקע למשבר.
ב-5 במרץ 2018 הודיעו רשויות המשפט בארגנטינה כי דה קירשנר תועמד לדין בגין חשד כי טייחה את המעורבות האיראנית בפיגוע בבניין הקהילה היהודית בבואנוס איירס. בית המשפט החליט לנקות מאשמה את דה קירשנר, אשר הואשמה בסעיפים של טיוח ובגידה בשל שיתוף פעולה עם איראן. קרובי קורבנות הפיגועים בארגנטינה ערערו על זיכויה.
קריירה פוליטית > לאחר נשיאותה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לקראת הבחירות הכלליות בארגנטינה בשנת 2019 התמודדה על תפקיד סגנית הנשיא, כאשר אלברטו פרננדס הוא המועמד לנשיאות. פרננדס ניצח בבחירות. היא הפכה לסגנית הנשיא ונשיאת הסנאט. במסגרת תפקיד זה היא נהנית מחסינות בפני ענישה.
במהלך כהונתה התפרסמו כמה תחקירים לפיהם הייתה חלק מקנוניה רחבה ביותר של פוליטיקאים ואנשי עסקים ששתו את כספי הציבור והתעשרו על חשבון העם.
לאחר שסיימה את כהונתה, הוגשו נגד קירשנר כתבי אישום בכמה פרשות, ומאז התנהל כנגדה משפט ממושך. משפטה החל בשנת 2019. ב-7 בדצמבר 2022 הורשעה קירשנר ב"ניהול הונאה" בגין הענקת חוזה עבודה ציבורית לחבר, איש העסקים לאזארו באז. היא נידונה לשש שנות מאסר, אך היא לא צפויה לרצות עונש מאסר מכיוון שיש לה חסינות מסוימת באמצעות תפקידיה הממשלתיים וכמו כן, בשל העובדה שאזרחים שגילם 70 ומעלה, אשר נגזר עליהם מאסר בפועל, רשאים לבקש לרצות את המאסר בפועל שנגזר עליהם במעצר בית. כמו כן, צפויה קירשנר לפתוח בהליך ערעור שייארך שנים רבות.
ב-2 בספטמבר 2022 בוצע ניסיון התנקשות בחייה כשאדם ניסה לירות בה ברחוב ונכשל עקב מעצור באקדחו. ממשלת ארגנטינה קבעה יום חג לאומי כדי שהאוכלוסייה תוכל להראות "סולידריות" עם קירשנר לאחר ניסיון ההתנקשות.
יחסיה עם התקשורת

באפריל 2008 ספגה קירשנר ביקורת קשה מכמה בעלי שליטה באמצעי תקשורת בארצהּ לאחר שהאשימה קריקטוריסט נודע בהתנהגות "קוואזי-גנגסטרית". בנוסף, הצעה ממשלתית להקים כלב שמירה לניטור גזענות ואפליה התקבלה בחשדנות מצד אגודת גופי העיתונות הארגנטינית (ADEPA), שקראה לה "ניסיון סמוי לשלוט בתקשורת". נסטור קירשנר ספג ביקורת דומה כאשר גינה בטעות, בפומבי, את העיתונאי בעל העמדות הביקורתיות לממשלה, חואקין מוראלס סולה, על טקסט מסית שפרסם ב-1978.
ב-2008 מוקמה קירשנר במקום ה-13 ברשימת "100 הנשים החזקות בעולם" של המגזין "פורבס", שם הייתה ראש הממשלה השנייה בדירוג, כשרק קנצלרית גרמניה אנגלה מרקל לפניה. ב-2009 עלתה למקום האחד-עשר, אך ב-2010 ירדה למקום ה-68. ב-2010 דורגה על ידי המגזין "טיים" במקום הרביעי ברשימת 10 המנהיגות המובילות בעולם.
קירשנר מואשמת פעמים רבות באד מיסריקורדיאם, בעשותה שימוש אינטנסיבי באזכור בעלה המנוח.
חיים אישיים

כריסטינה פרננדס דה קירשנר הייתה נשואה לנסטור קירשנר עד לפטירתו באוקטובר 2010. לזוג נולדו שני ילדים, מקסימו ופלורנסיה.
ב-28 בדצמבר 2011 הודיע דובר ארמון הנשיאות כי בבדיקה שגרתית שהתקיימה ב-22 בדצמבר התגלה כי קירשנר לקתה בקרצינומה של בלוטת התריס. בהודעה נאמר, כי ב-4 בינואר 2012 הנשיאה תנותח בבית חולים הסמוך לבואנוס איירס כחלק מהטיפול במחלה. עם זאת, ב-7 בינואר פורסם כי בניתוח התברר כי לא נמצאו תאים סרטניים ברקמה שהוסרה מגופה. הפרשה עוררה סערה בארגנטינה, כשרבים תהו כיצד הובהלה הנשיאה לניתוח דחוף לצורך סילוק גידול סרטני, שלבסוף התגלה שהוא שפיר. כלי התקשורת דרשו לברר מדוע לא נערכו בדיקות נוספות שהיו מסייעות לאשש או להפריך את האבחנה הראשונית. ב-25 בינואר צייצה קירשנר בחשבון הטוויטר שלה כי שבה לעבודתה.
הערות שוליים

↑  נשיאת ארגנטינה בלונדון: איי פוקלנד שייכים לנו, באתר ynet, 3 באפריל 2009
↑  התפטר נגיד הבנק המרכזי של ארגנטינה, באתר כלכליסט, 30 בינואר 2010
↑  "Prince William to go to the Falklands for six-week posting during 30th anniversary of conflict", Daily Mail, 11-11-2011
↑  "Prince William arrives in the Falkland Islands", The Guardian 3-02-2012.
↑  עיתון באיי פוקלנד: נשיאת ארגנטינה "כלבה", באתר ynet, 9 בפברואר 2012
↑   התובע הכללי בארגנטינה מאשים את הנשיאה בטיוח הפיגוע בבניין הקהילה היהודית, באתר הארץ, 15 בינואר 2015
↑  נמצא מת התובע שהאשים את נשיאת ארגנטינה בטיוח הפיגוע בבית הקהילה היהודית, באתר הארץ, 19 בינואר 2015
↑  TAMAR PILEGGI, Argentine president invokes Shylock in perceived anti-Semitic slur - THE TIMES OF ISRAEL
↑   הגרדיאן, נשיאת ארגנטינה לשעבר תועמד לדין באשמת טיוח מעורבות איראן בפיגוע ב-94', באתר הארץ, 6 במרץ 2018
↑  קרובי קורבנות הפיגועים בארגנטינה מערערים על זיכוי קירשנר | ישראל היום, באתר www.israelhayom.co.il
↑   12 שנות מאסר: התביעה בארגנטינה דורשת עונש קשה לנשיאה לשעבר קירשנר, באתר TheMarker‏, 24 באוגוסט 2022
↑  ערוץ 7, התביעה בארגנטינה: מאסר ממושך לסגנית הנשיא, באתר ערוץ 7, ‏2022-08-24
↑   סערה בארגנטינה: הסיפור המוזר על שקי הכסף במנזר - ומה הקשר לנשיאה לשעבר?, באתר TheMarker‏, 20 ביוני 2016
↑  סערה בארגנטינה: סגנית הנשיא עלולה להישלח ליותר מעשור בכלא | ישראל היום, באתר www.israelhayom.co.il
↑  Vanessa Buschschlüter, Fernández de Kirchner: Argentina vice-president found guilty of corruption"
↑   גרדיאן, קירשנר אולי לא תלך לכלא, אך הרשעתה טורפת את הקלפים בפוליטיקה הארגנטינית, באתר הארץ, 8 בדצמבר 2022
↑  ניסיון התנקשות בסגנית נשיא ארגנטינה, באתר ‏מאקו‏, 2 בספטמבר 2022
↑  El País, Ataque contra Cristina Kirchner, en vivo | Una masiva concentración sale a las calles de Buenos Aires en apoyo a la vicepresidenta, El País Argentina, ‏2022-09-02 (ב־)
↑  דרמה לילית בארגנטינה: חמוש כיוון אקדח לראשה של סגנית הנשיא קירשנר ונעצר | תיעוד, באתר ynet, 2 בספטמבר 2022
↑  Top Female Leaders Around the World, Time Specials, 6-11-2011
↑  שלמה פפירבלט, אפשר להפסיק לבכות, ארגנטינה, באתר הארץ, 13 בינואר 2012
↑   Argentina's Cristina Kirchner returns to work following cancer scare, The Telegraph, 25 January 2012
| --- | --- |
בקרת זהויות :  NLI: 987007583686205171  PLWABN: 9810598500105606  BIBSYS: 12014539  BNE: XX5236896  BnF: cb16671609g (data)  CANTIC: a11462097  GND: 133818780  ISNI: 0000 0003 7431 2755  LCCN: no2005003172  MusicBrainz: be464960-c2e4-4909-b2f6-9c1b60e68f8c  NKC: js20070907004  NTA: 315008865  SUDOC: 092178618  VIAF: 84263748   WorldCat (עם VIAF): 84263748 
כריסטינה פרננדס דה קירשנר לאחר היבחרה לנשיאה
נשיאת ארגנטינה, כריסטינה פרננדס דה קירשנר, אוחזת בכרזה ובה תמונתו של ארנסטו צ'ה גווארה בעת ביקור באוניברסיטת הוואנה
נשיא מקסיקו פליפה קלדרון עם כריסטינה פרננדס דה קירשנר
אוליבר סטון עם כריסטינה קירשנר במהלך צילומי סרטו התיעודי של סטון, "דרומית לגבול"
כריסטינה לצד בעלה נסטור קירשנר
הזמרת הארגנטינאית מרסדס סוסה (מימין) לצד נשיאת ארגנטינה כריסטינה פרננדס דה קירשנר
מגפת הקורונה בפיליפינים

| --- | --- |

 תקופת המגפה:  ינואר 2020 – הווה (כ־5 שנים)
 במדינות או באזורים:  הפיליפינים הפיליפינים
 פתוגן:  נגיף ה-SARS-CoV-2
 מקור המגפה:  הרפובליקה העממית של סין ווהאן, הרפובליקה העממית של סין
 מקרי מוות:  66,466 ‏
 מקרי הדבקה:  4,127,628‏   • 16,422 מהם חולים פעילים     • 162 מתוכם במצב קשה
 הבריאו:  4,044,740 ‏ רענון נתונים
 קואורדינטות:  12°N 123°E﻿ / ﻿12°N 123°E﻿ / 12; 123
  
 
מגפת הקורונה, בה חלו רבים במחלת נגיף הקורונה בפיליפינים, התפשטה אל המדינה בסוף ינואר 2020.
השפעה > כלכלה

ב-9 במרץ בורסת הפיליפינים (PSE) (אנ') איבד 6.76% מערכו, הירידה החדה ביותר מאז המשבר הכלכלי העולמי של שנת 2008. למחרת צנחו המניות בשיעור של 6.23% בסך של 5,957.35 פסו פיליפיני (117.54 דולר אמריקאי), מתחת למדד 6,000 והגיעו לשטח "שוק הדובים". ענפי הכרייה והנפט הושפעו בעיקר עם ירידה של 9.05%, ואחריה חברות החזקות עם ירידה של 6.93%. המנגנון המפסק של ה-PSE נפתח בפעם השנייה מאז הנהגת האמצעי בשנת 2008 לעצור את הסחר למשך 15 דקות.
הרשות הפיליפינית הלאומית לכלכלה ופיתוח (NEDA) (אנ') עדכנה את תחזית הצמיחה הכלכלית שלה לפיליפינים בשנת 2020 מצמיחה של 6.5% ל־7.5% התוצר המקומי הגולמי שרשמה בסוף 2019 לגידול של 5.5% עד 6.5% בתוצר, בעקבות המגפה. NEDA ציטטה את הירידה ביצוא השירותים, בעיקר תיירות. מודי'ס אנליטיקס (אנ') גם צמצם את תחזית צמיחת התוצר שלה למדינה, מ-5.9% בשנת 2019 ל-4.9% בעקבות המגפה.
הגשת החזרי מס הכנסה הוארכה ל-15 במאי החל מ-15 באפריל על ידי הלשכה הפיליפינית להכנסות הפנימיות (אנ').
מושל הבנק המרכזי של הפיליפינים (BSP) (אנ'), בנג'מין דינוקו (אנ'), ומנכ"ל NEDA ארנסטו פרניה (אנ') צפו כי ככל הנראה הכלכלה הפיליפינית (אנ') תיכנס למיתון בשנת 2020 בגלל השפעת המגפה. דיוקנו הצהיר כי אף על פי שהרבעון הראשון צפוי לצמוח בכ-3% מכיוון שהסגר הקהילתי של לוזון נכנס לתוקף רק בסוף הרבעון, הרבעון השני והשלישי ככל הנראה יחוו התכווצויות בצמיחה הכלכלית. עם זאת, ה-BSP צופה כי שיעור האינפלציה עשוי לרדת ל-2.4% בחודש מרץ מ-2.6% בפברואר ו-2.9% בינואר עקב ירידה במחיר הנפט מ-85 דולר ל-30 דולר לחבית כתוצאה מהמגפה.
השפעה > תעסוקה

קונגרס האיגודים המקצועיים של הפיליפינים (אנ') מעריך כי כ-7,000 איש עלולים לאבד משרות במהלך המחצית הראשונה של 2020 בגלל המגפה. זאת בעקבות החלטת פיליפין איירליינס לפטר 300 מעובדיה בגלל הפסדים שנגרמו כתוצאה מהמגפה. אייר אסיה הפיליפינים (אנ') גם הפילה את תוכניתה להופעת בכורה ב-PSE בשנת 2020 והחליטה להתמקד בהרחבת הפעילות המקומית לאחר איסור ממשלתי על סין ודרום קוריאה שאיים על 30% מהכנסותיה. עובדי חברת סבו פסיפיק (אנ'), חברת התעופה הגדולה במדינה, התפשרו על קיצוץ שכר של 10% כדי להימנע מפיטורים. עם זאת, בסבו הפסיפיק פיטרו בסופו של דבר למעלה מ-150 אנשי צוות תא נוסעים בסיום הרבעון הראשון ככל שיותר מדינות ופרובינציות בפיליפינים יישמו מגבלות נסיעה, והשפיעו על טיסותיה של החברה.
כלכלנים מאוניברסיטת אתנו דה מנילה (אנ') מעריכים כי 57% מכוח העבודה במדינה עלול יעקרו בסוף הרבעון הראשון של 2020. הוא מונה כ-15 מיליון עובדים בלוזון שפוטרו בגלל ההסגר הקהילתי המשופר, כארבעה מיליון מתוכם ממוקמים במטרופולין מנילה, וכן כ-4.3 מיליון עובדים בויסאיאס ועוד 4.3 מיליון במינדנאו שפוטרו בגלל מגבלות הסגר.
השפעה > בידור ומדיה

מחלקת הבריאות של הפיליפינים (אנ') פרסם ייעוץ לביטול אירועים ציבוריים גדולים ומפגשים המוניים, כמו קונצרטים, עד להודעה חדשה כדי למזער את הסיכון להפצת המחלה. זה הניע את מספר האמנים המקומיים והבינלאומיים לבטל או לדחות את הקונצרטים שלהם ואת מפגשי המעריצים.
רשתות הטלוויזיה המקומיות הפסיקו באופן זמני להרשות לקהלים חיים בתוכניות הטלוויזיה שלהם, כולל תוכניות מגוונות "אכלו בולאגה!" (אנ') ברשת GMA (אנ') וכן בשואוטיים ו-ASAP ב-ABC-CBN. ב-13 במרץ ABS-CBN וגם GMA הודיעו כי הם יפסיקו הפקות בתוכניות הדרמה שלהם כמו גם תוכניות בידור אחרות עד 15 במרץ, והחליפו תוכניות רבות בשידורים חוזרים של סדרות קודמות או הרצת מהדורות חדשות מורחבות.
חברות הרדיו המשודרות מיישמות גם כן את פעילותן במהלך תקופת ההסגר על ידי קיצור שעות השידור שלהם ואו השעיה זמנית של תוכנית רגילה "לטובת שידורים מיוחדים".